**ROMÂNIA**

**JUDEŢUL SATU MARE**

**CONSILIUL JUDEŢEAN**

# **Serviciul managementul resurselor umane**

# **Nr. \_\_\_\_\_\_\_/\_\_\_\_\_\_\_\_\_\_2024**

**RAPORT DE SPECIALITATE**

**privind modificarea Organigramei și a Statului de funcții**

**ale Direcției Generale de Asistență Socială și Protecția Copilului a județului Satu Mare**

Direcția Generală de Asistență Socială și Protecția Copilului a județului Satu Mare, a înaintat Nota de fundamentare nr. 110095/15.11.2024, înregistrată la Consiliul Județean Satu Mare cu nr. 25457/15.11.2024, cu privire la modificarea Organigramei și a Statului de funcții ale Direcției Generale de Asistență Socială și Protecția Copilului a județului Satu Mare.

Potrivit prevederilor art. 173 alin. (2) lit. c) din OUG nr. 57/2019 privind Codul administrativ, cu modificările și completările ulterioare, consiliul județean are ca atribuții aprobarea organigramei și statului de funcții pentru instituțiile publice de interes județean.

Raportat la Hotărârea Consiliului Județean Satu Mare nr. 140/30.08.2024 privind modificarea Organigramei și a Statului de funcții ale Direcției Generale de Asistență Socială și Protecția Copilului a județului Satu Mare,

având în vedere:

- Titlu III - Personalul contractual din autoritățile și instituțiile publice, Capitolul I - Prevederi generale aplicabile personalului contractual din autoritățile și instituțiile publice din Ordonanța de Urgență a Guvernului nr.57/2019 privind Codul administrativ, cu modificările și completările ulterioare,

- Legea nr.53/2003 privind Codul Muncii, republicată, cu modificările și completările ulterioare,

- Anexa nr. II - Familia ocupațională de funcții bugetare “Sănătate și Asistență socială și Anexa nr. VIII - Familia ocupațională de funcții bugetare "Administrație" - Cap II lit. B Alte unități bugetare de subordonare centrală și locală, precum și din compartimentele de contabilitate, financiar, aprovizionare investiții la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare,

Direcția Generală de Asistență Socială și Protecția Copilului a județului Satu Mare solicită aprobarea modificării Organigramei și a Statului de funcții, conform următoarelor propuneri de modificare,

ținând cont de:

- încetarea activității Casei de tip familial “Ana” Satu Mare (anexa nr.3m - 13 posturi), posturile se desființează iar personalul Casei de tip familial “Ana” Satu Mare va fi redistribuit în serviciile sociale din structura Direcției Generale de Asistență Socială și Protecția Copilului a județului Satu Mare.

- încetarea activității Centrului de plasament al copilului ”Floare de colț” Halmeu (anexa nr. 3p - 25 posturi) iar personalul existent a fost mutat în vederea asigurării funcționalității serviciilor sociale noi din Complexul de servicii sociale “Floare de colț”, înființate în cadrul proiectului ”Închiderea Centrului de plasament al copilului ,,Floare de colt,, Halmeu”. În vederea înființării Complexului de servicii sociale ,,Floare de colt,, s-au utilizat posturi vacante din statul de funcții al Centrului pentru servicii sociale de tip familial - Asistenților maternali profesioniști (anexa 5) și posturi vacante din statul de funcții al Serviciului social de îngrijire și protecție a adulților cu handicap grav sau accentuat la asistentul personal profesionist (anexa 9) . În urma încetării activității Centrului de plasament al copilului ”Floare de colț” Halmeu, posturile existente în statul de funcții (25 posturi) se desființează și se completează statul de funcții al Centrului pentru servicii sociale de tip familial - Asistenților maternali profesioniști (anexa 5) cu 15 posturi și statul de funcții al Serviciului social de îngrijire si protecție a adulților cu handicap grav sau accentuat la asistentul personal profesionist (anexa 9) se completează cu 10 posturi.

- modificările survenite prin faptul că Echipa Mobilă - Număr Unic Național 119 nu va mai funcționa alăturat serviciului social cu cazare Centrul de asistență și intervenție a victimelor traficului de persoane, abuzului, neglijării și exploatării ”Andrei” Satu Mare și faptul că actualul stat de funcții (24 posturi) al Centrul de asistență și intervenție a victimelor traficului de persoane, abuzului, neglijării și exploatării ”Andrei” Satu Mare include și Echipa Mobilă - Număr Unic Național 119 se impune modificarea acestuia. Posturile aferente Echipei Mobile – Număr Unic National 119 (6 posturi) precum și personalul care ocupă aceste posturi se mută în anexa 3x – Centru de zi pentru consiliere și sprijin pentru părinți și copii, alături de care va funcționa Număr Unic Național 119 - Echipa mobilă, prin urmare anexa nr. 3c – statul de funcții al Centrul de asistență și intervenție a victimelor traficului de persoane, abuzului, neglijării și exploatării ”Andrei” Satu Mare se modifică în mod corespunzător și va cuprinde un număr de 18 posturi.

-înființarea Centrului de zi pentru consiliere și sprijin pentru părinți și copii, serviciu social de zi, fără personalitate juridică, în structura Direcției Generale de Asistență Socială și Protecția Copilului a județului Satu Mare, cu o structură organizatorică care va asigura servicii specifice tipologiei Centrului de zi pentru consiliere și sprijin pentru părinți și copii și Număr Unic Național 119 Echipa Mobilă, cu respectarea legislației și a standardelor minime de calitate. Anexa nr. 3x constituie statul de funcții al Centrului de zi pentru consiliere și sprijin pentru părinți și copii și Număr Unic Național 119 Echipa Mobilă ( 19 posturi). Centrul de zi pentru consiliere și sprijin pentru părinți și copii și Număr Unic Național 119 Echipa Mobilă va funcționa în subordinea Serviciului de intervenție pentru situații de abuz, violență în familie, trafic și alte situații de urgență în domeniul asistenței sociale.

- încetarea activității Centrului de primire în regim de urgență – Adăpost de noapte pentru copiii străzii - Hurezu Mare, (anexa 3e – 17,5 posturi). Posturile existente se desființează iar personalul va fi reîncadrat în noile posturi create conform studiilor și vechimii, în cadrul Centrului pentru viață independentă pentru persoane adulte cu dizabilități Hurezu Mare.

- înființarea Centrului pentru viață independentă pentru persoane adulte cu dizabilități din localitatea Hurezu Mare, ca serviciu social de tip rezidențial, fără personalitate juridică, în structura Direcției Generale de Asistență Socială și Protecția Copilului a județului Satu Mare, cu o structura organizatorică, cu respectarea raportului personal de specialitate de îngrijire și asistență/persoană cu handicap în CPVI de 1/1,33 prevăzut în Anexa nr. 2 – Standarde de cost pentru serviciile sociale destinate protecției și promovării drepturilor persoanelor adulte cu dizabilități aprobate prin Hotărârea Guvernului nr. 426/2020 pentru aprobarea standardelor de cost pentru serviciile sociale, se pot asigura servicii specifice tipologiei centrului de abilitate și reabilitare pentru persoane adulte cu dizabilități. Anexa 4i constituie statul de funcții al Centrului pentru viață independentă pentru persoane adulte cu dizabilități (17,5 posturi). Centrul pentru viață independentă pentru persoane adulte cu dizabilități va funcționa ca serviciu social în subordinea Compartimentului management de caz pentru adulți cu dizabilități.

Totodată se menționează că numărul total de posturi rămâne nemodificat, personalul existent în serviciile sociale a căror activitate încetează va fi redistribuit și reîncadrat în funcție de studii și vechime pe funcții corespunzătoare pregătirii profesionale în serviciile sociale din structura Direcției Generale de Asistență Socială și Protecția Copilului a județului Satu Mare.

Pentru motivele și considerentele mai sus arătate Organigrama și Statul de funcții ale Direcției Generale de Asistență Socială și Protecția Copilului a județului Satu Mare se modifică.

Direcția Generală de Asistență Socială și Protecția Copilului a județului Satu Mare menționează că modificările solicitate nu afectează cheltuielile de personal, respectiv fondul de salarii al instituției.

În temeiul prevederilor art. 182 alin. (4) cu trimitere la cele ale art. 136 alin. (8) lit. b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind modificarea Organigramei și a Statului de funcții ale Direcției Generale de Asistență Socială și Protecția Copilului a județului Satu Mare**

**ŞEF SERVICIU, VIZAT JURIDIC,**

Bîja Tania Pop Nicoleta

**CONSILIER,**

Elek Adriana

red.tehn./5 ex E.S.A.